LIETUVOS RESPUBLIKOS UŽSIENIO REIKALŲ MINISTERIJA

Biudžetinė įstaiga, J. Tumo-Vaižganto g. 2, 01108 Vilnius, tel.: (8 5) 236 2444, (8 5) 236 2400

faksas (8 5) 236 2626, el. p. urm@urm.lt, http://www.urm.lt

Duomenys kaupiami ir saugomi Juridinių asmenų registre, kodas 188613242

Lietuvos Respublikos ministerijoms Migracijos departamentui prie Lietuvos Respublikos vidaus reikalų ministerijos Muitinės departamentui prie Lietuvos Respublikos finansų ministerijos Finansinių nusikaltimų tyrimo tarnybai prie Lietuvos Respublikos vidaus reikalų ministerijos Lietuvos bankui Lietuvos transporto saugos administracijai	2022-03- Nr. (21.2.19E)3-

DĖL LIETUVOS RESPUBLIKOS EKONOMINIŲ IR KITŲ TARPTAUTINIŲ SANKCIJŲ ĮGYVENDINIMO ĮSTATYMO NR. IX-2160 PAKEITIMO ĮSTATYMO PROJEKTO

Užsienio reikalų ministerija parengė ir teikia derinti Lietuvos Respublikos ekonominių ir kitų tarptautinių sankcijų įgyvendinimo įstatymo Nr. IX-2160 pakeitimo įstatymo projektą (toliau – įstatymo projektas) ir Lietuvos Respublikos Vyriausybės nutarimo „Dėl Lietuvos Respublikos ekonominių ir kitų tarptautinių sankcijų įgyvendinimo įstatymo Nr. IX-2160 pakeitimo įstatymo projekto pateikimo Lietuvos Respublikos Seimui“ projektą (toliau – nutarimo projektas).

Įstatymo projektas parengtas peržiūrėjus dabartinį tarptautinių sankcijų įgyvendinimo mechanizmo reglamentavimą ir įvertinus iš jo įgyvendinimo kylančias problemas, taip pat su tuo susijusią kitų Europos Sąjungos valstybių narių praktiką. Įstatymą siekiama papildyti nuostatomis dėl laikinojo administratoriaus juridiniams asmenims/turtui, kuriam taikomos sankcijos, skyrimo. Per pastarąjį mėnesį ES įvedus neregėto masto sankcijas Rusijai ir Baltarusijai bei Lietuvoje pradėjus jas įgyvendinti, pastebėta, kad būtina tobulinti ir efektyvinti sankcijų įgyvendinimo mechanizmą Lietuvoje, stiprinti tarpinstitucinį koordinavimą. Įvertinus tarptautinių organizacijų išreikštus pastebėjimus, kad Lietuvoje nėra pakankamai reglamentuotas pozicijų formavimas ir siūlymų teikimas tarptautinėms organizacijoms svarstant tarptautinių sankcijų priėmimą, reglamentavimas pildomas nuostatomis, susijusiomis su sankcijų nustatymu ir siūlymų teikimu tarptautinėms organizacijoms.

Įstatymo projektas Lietuvos Respublikos Vyriausybės programos nuostatų tiesiogiai neįgyvendina, tačiau prisideda prie programos 294 punkto („Mes formuosime Lietuvos užsienio politiką, grindžiamą tokiais principais: laisvės, demokratijos, žmogaus teisių, tarptautinės teisės viršenybės, daugiašalio sprendimų priėmimo. Mūsų užsienio politika neįsivaizduojama be dalyvavimo pasaulinėse ar regioninėse struktūrose; ji turi būti ne tik gynybinė, bet ir proaktyvi; ši politika turi būti formuojama ne tik tiesioginio intereso, bet ir mūsų vaidmens stiprinimo tarptautiniu mastu principu.“) įgyvendinimo.

Europos Sąjungos teisės aktų įstatymo projektas neperkelia ir neįgyvendina, nėra notifikuotinas Europos Komisijai.

Vadovaujantis Numatomo teisinio reguliavimo poveikio vertinimo metodikos, patvirtintos Lietuvos Respublikos Vyriausybės 2003 m. vasario 26 d. nutarimu Nr. 276, 36 punktu, atskira numatomo teisinio reguliavimo poveikio vertinimo pažyma nerengiama, o teisės aktų projektų poveikio vertinimo rezultatai pateikiami aiškinamajame rašte.

Su visuomene konsultuojamasi teisės aktų projektus paskelbus Lietuvos Respublikos Seimo teisės aktų informacinės sistemos Projektų registravimo posistemėje.

Teisės aktų projektus parengė Užsienio reikalų ministerijos Sankcijų grupės (vadovė Renata Jasilionytė, tel. 870652521) pirmoji sekretorė Agnė Sakalauskaitė, tel. 870652811, el. p. agne.sakalauskaite@urm.lt.

Atsižvelgiant į pastaruoju metu priimtas labai plačios apimties Europos Sąjungos sankcijas Rusijai ir Baltarusijai ir dėl to kylančias praktinio sankcijų įgyvendinimo problemas, kurias būtina spręsti skubiai, prašome pateikti pastabas dėl projektų skubos tvarka iki 2022 m. kovo 31 d.

PRIDEDAMA:

1.	Įstatymo projektas, 6 lapai.

2.	Aiškinamasis raštas, 4 lapai.

3. Nutarimo projektas, 1 lapas.

Viceministras	Raimundas Karoblis

Agnė Sakalauskaitė, tel. +370 52362811, el. p. agne.sakalauskaite@urm.lt